laion/Wikipedia-Exotic huggingface dataset:
წმინდა მიროპია

წმინდა მიროპია — მართლმადიდებელი ეკლესიის წმინდანი, ხსენების დღე არის ძველი სტილით 2 დეკემბერი, ახალი სტილით — 15 დეკემბერი. წმიდა მიროპია ხშირად ნახულობდა მოციქულ ფილიპეს ასულის, წმინდა ერმიონიას (ხს. 17 სექტემბერს) საძვალეს, მისი ნაწილებიდან გადმომდინარე მირონი მიჰქონდა და სნეულებს კურნავდა. როდესაც დეციუსმა (249-251) ქრისტიანთა დევნა დაიწყო, წმიდანმა დედასთან ერთად კუნძულ ქიოსს მიაშურა სამოღვაწეოდ. კუნძულის მმართველის ბრძანებით კეთილმსახურ მხედარ ისიდორეს (ხს. 27 მაისს) წამებით ამოჰხადეს სული. წმინდა მიროპიამ მოწამის პატიოსანი ნეშტი ფარულად წაასვენა და მიწას მიაბარა. შემდეგ მმართველთან გამოცხადდა და საჯაროდ აღიარა ქრისტე. ნეტარი სასტიკად აწამეს და საპყრობილეში ჩააგდეს. შუაღამისას საკანი გაბრწყინდა. წმინდა მოწამე ისიდორე ანგელოზების თანხლებით წარდგა ქალწულმოწამის წინაშე. საპყრობილე კეთილსურნელებით აივსო და ნეტარმა მიროპიამ სიხარულით შეჰვედრა სული უფალს (251 წელი). ამ სასწაულის მოწმე წარმართმა ციხის მცველმა მღვდელს მოუთხრო ყოველივე, ნათელ-იღო და ისიც მოწამეობრივად აღესრულა ქრისტესთვის. „წმიდანთა ცხოვრება“, ტომი IV, თბილისი, 2003 წ. წმიდა მოწამე მიროპია
იოანე, ირაკლემონე, ანდრია და თეოფილე

იოანე, ირაკლემონე, ანდრია და თეოფილე — მართლმადიდებელი ეკლესიის წმინდანები. ხსენების დღე არის ძველი სტილით 2 დეკემბერი, ახალი სტილით - 15 დეკემბერი. წმინდანები ეგვიპტის უდაბნოში მოღვაწეობდნენ IV საუკუნეში. „წმიდანთა ცხოვრება“, ტომი IV, თბილისი, 2003 წ.
თეოდულე კონსტანტინოპოლელი

თეოდულე კონსტანტინოპოლელი (გ. 440) — მართლმადიდებელი ეკლესიის წმინდანი, ხსენების დღე არის ძველი სტილით 3 დეკემბერი, ახალი სტილით — 16 დეკემბერი. ღირსი თეოდულე კონსტანტინოპოლის ეპარქი იყო თეოდოსი დიდის ზეობისას. მეუღლის სიკვდილის შემდეგ მან ქალაქ ედესას მიაშურა და ოცდათვრამეტი წელი მოღვაწეობდა სვეტზე. უფლის რჩეული დაახლოებით 440 წელს მიიცვალა. „წმიდანთა ცხოვრება“, ტომი IV, თბილისი, 2003 წ. ღირსი თეოდულე კონსტანტინოპოლელი
იოანე მდუმარე

იოანე მდუმარე (ბერძ. Ἅγιος Ἰωάννης ὁ Ἡσυχαστής; დ. 8 იანვარი, 454 — გ. 13 მაისი, 558) — მართლმადიდებელი ეკლესიის წმინდანი, ხსენების დღე არის ძველი სტილით 3 დეკემბერი, 30 მარტი და 7 დეკემბერი ახალი სტილით — 16 დეკემბერი, 12 აპრილი და 20 დეკემბერი. ღირსი იოანე მდუმარე დაახლოებით 454 წელს დაიბადა სომხეთის ნიკოპოლში, მხედართმთავარ ენკრატიუსისა და მისი მეუღლის, ეფემიას ოჯახში. ყმაწვილმა ადრევე დაიწყო წმიდა წერილის შესწავლა და მთელი გულით შეიყვარა განმარტოება და ლოცვა. მშობლების გარდაცვალების შემდეგ მემკვიდრეობით მიღებული ქონებით იოანემ ყოვლადწმიდა ღვთისმშობლის სახელობის ეკლესია ააგო. თვრამეტი წლის ასაკიდან ნეტარი სხვა ათ ბერთან ერთად ამ ტაძართან ცხოვრობდა. ქალაქ კოლონის მკვიდრთა თხოვნით სებასტიელმა მიტროპოლიტმა ოცდარვა წლის იოანეს ეპისკოპოსად დაასხა ხელი. წმინდანი მწყემსმთავრად დადგინების შემდეგაც უწინდებურად ასკეტურად ცხოვრობდა. იოანეს ეპისკოპოსობის მეათე წელს სომხეთის მმართველად დაადგინეს ბაზინიკი - მწყემსმთავრის დის, მარიამის მეუღლე. ახალი ხელისუფალი მბრძანებლურად ერეოდა სასულიერო და საეკლესიო საქმეებში, რამაც ეკლესიურ ცხოვრებაში არეულობა გამოიწვია. მაშინ წმინდა იოანე კონსტანტინოპოლში ჩავიდა და მთავარეპისკოპოს ექვთიმეს შუამდგომლობით იმპერატორ ზენონს სთხოვა, სომხეთის ეკლესია დაეცვა უხეში ხელყოფისაგან. საერთო შფოთითა და ბრძოლებით დამწუხრებულმა ნეტარმა მწყემსმთავარმა ფარულად დატოვა ეპარქია და იერუსალიმში მიმავალ ხომალდზე ავიდა. მან ცრემლებით შესთხოვა უფალს, მიენიშნებინა, სად უნდა განეგრძო მოღვაწეობა. ღმერთმა შეისმინა წმიდანის ვედრება: მას გამოუჩნდა ვარსკვლავი, რომელიც საბა განწმენდილის ლავრამდე მიუძღვა. იოანე, რომელმაც დამალა თავისი ხარისხი, სავანეში უბრალო მორჩილად მიიღეს. წმინდა იღუმენის, საბას (ხს. 18 დეკემბერს) კურთხევით ღირსი იოანე ოთხ წელიწადზე მეტ ხანს ყველაზე მძიმე სამუშაოებს ასრულებდა. უფლის რჩეულის სიმდაბლე და შრომისმოყვარეობა რომ იხილა, წინამძღვარმა იგი ხუცესად ხელდასხმის ღირსად ჩათვალა. მაშინ იოანე იძულებული გახდა, რომ იერუსალიმის პატრიარქის, ილიასთვის (494–517) გაემხილა თავისი საიდუმლო. პატრიარქის კურთხევით წმინდანმა მდუმარების ღვაწლი იტვირთა, უფალმა კი მალე მისი საიდუმლო წმინდა საბასაც გაუცხადა. ამის შემდეგ წმინდანმა ისურვა, კიდევ უფრო გაემკაცრებინა თავისი ღვაწლი, ლავრა დატოვა და უდაბნოს მიაშურა, სადაც ცხრა წელი ცხოვრობდა და მხოლოდ მცენარეულით იკვებებოდა. ღირსი მამა სასწაულებრივ გადაურჩა სარკინოზთა გამანადგურებელ შემოსევას: უფალმა მას მცველად ლომი მოუვლინა. ღმერთმა სავანის ყველა ბერს სასწაულებრივ გაუცხადა, რომ წმინდა მოსაგრე ეპისკოპოსი იყო. იოანეს სამოცდაათი წელი რომ შეუსრულდა, წმინდა იღუმენი საბა განწმენდილი გარდაიცვალა. მღვდელმთავარი საშინლად დამწუხრდა. მაშინ სასუფეველში ამაღლებული ნეტარი საბა საღვთო ჩვენებით წარდგა განდეგილის წინაშე, ნუგეში სცა და უწინასწარმეტყველა, რომ ერესთან შეურიგებელი ბრძოლა ელოდა წინ. მართლაც, მალე იოანე იძულებული გახდა, დაყუდებიდან გამოსულიყო, რომ ძმები ორიგენეს ბილწ მწვალებლობასთან ბრძოლაში განემტკიცებინა. ღირსმა იოანე მდუმარემ ასოთხი წლის ასაკში მშვიდად შეჰვედრა სული უფალს (მას ეკლესია წელიწადში კიდევ ორჯერ იხსენიებს: 12 აპრილს და 20 დეკემბერს). „წმიდანთა ცხოვრება“, ტომი IV, თბილისი, 2003 წ. John the Silent at Catholic Online Saints.SQPN: John the Silent
თეოდორე ალექსანდრიელი (VII)

თეოდორე ალექსანდრიელი (გ. 606) — მართლმადიდებელი ეკლესიის წმინდანი, ხსენების დღე არის ძველი სტილით 3 დეკემბერი, ახალი სტილით — 16 დეკემბერი. მღვდელმოწამე თეოდორე ალექსანდრიელი მთავარეპისკოპოსი ალექსანდრიელ პატრიარქთა ნუსხაში არ ჩანს. ვარაუდობენ, რომ თეოდორე იმიტომ იწოდება მთავარეპისკოპოსად, რომ ის ქრისტიანობას დაუცხრომლად ქადაგებდა და მთელ ალექსანდრიას განამტკიცებდა სარწმუნოებაში. მას აიგივებენ წმინდა მღვდელმოწამე თეოდორესთან, რომელიც 25 სექტემბერს იხსენიება. „წმიდანთა ცხოვრება“, ტომი IV, თბილისი, 2003 წ. მღვდელმოწამე თეოდორე - ალექსანდრიელი მთავარეპისკოპოსი
ლეო IX

ლეო IX (ლათ.: Leo Nonus) ერისკაცობაში ბრუნო ფონ ეგისჰაიმ-დაგსბურგი (გერმ.: Bruno von Egisheim-Dagsburg) (დ. 21 ივნისი, 1002, ეგისჰაიმი, ელზასი — გ. 19 აპრილი 1054, რომი) — რომის პაპი 1049–1054 წლებში. აქტიურად უწყობდა ხელს კლიუნიურ რეფორმას (ცელიბატის დაწესებას). კათოლიკური ეკლესიის ცენტრალიზაციის მიზნით ლეო IX ცდილობდა დასავლეთ ევროპის ეპისკოპოსთა დამორჩილებას. პაპის სამფლობელოებისათვის სამხრეთ იტალიის შემოსაერთებლად 1053 წელს სათავეში ჩაუდგა გერმანელ, ლოთარინგიელ და იტალიელ რაინდებს ნორმანების წინააღმდეგ, რომელთაც ეს ტერიტორიები ჰქონდათ დაპყრობილი. მაგრამ ჩივიტატასთან 1053 წლის 18 ივნისს გამართულ ბრძოლაში დამარცხდა და ტყვედ ჩავარდა. გაათავისუფლეს 1054 წელს. ლეო IX-ის დროს ქრისტიანული ეკლესია საბოლოოდ დაიყო დასავლეთ და აღმოსავლეთ ნაწილებად. ლეო IX კანონიზებულია. გერმანელი პაპების სია ქართული საბჭოთა ენციკლოპედია, ტ. 6, თბ., 1983. — გვ. 191.
ექვივალენტობის მიმართება

მათემატიკაში, ექვივალენტობის მიმართება რაიმე სიმრავლე A {\displaystyle A} -ზე არის ამ სიმრავლის ელემენტებს შორის ისეთი მიმართება R, რომ შესაძლებელია A {\displaystyle A} სიმრავლის ჯგუფებად დაყოფა ისეთნაირად, რომ ამ ჯგუფებს შიგნით ყველა ელემენტს შორის მიმართება სრულდებოდეს, ხოლო სხავდასხვა ჯგუფის ელემენტებს შორის მიმართება არ სრულდებოდეს. იმისათვის რომ მიმართება R იყოს ექვივალენტობის მიმართება საჭიროა სამი პირობა სრულდებოდეს 1) სიმეტრიულობა: x R y ⇒ y R x {\displaystyle xRy\Rightarrow yRx} 2) რეფლექსიურობა (თავის თავთან მიმართებაში ყოფნა): ∀ x : x R x {\displaystyle \forall x:xRx} 3) ტრანზიტულობა (გადაცემითობა): ( x R y ) ∧ ( y R z ) ⇒ ( x R z ) {\displaystyle (xRy)\land (yRz)\Rightarrow (xRz)}
ჰერვი-ბეი

ჰერვი-ბეი (ინგლ. Hervey Bay) — ქალაქი აღმოსავლეთ ავსტრალიაში, კუინზლენდის შტატში. მდებარეობს ტასმანიის ზღვის სანაპიროზე, შტატის ადმინისტრაციულ ცენტრ ბრიზბენიდან 292 კილომეტრის მანძილზე, ხოლო ქალაქ ბანდაბერგიდან 113 კილომეტრითაა დაშორებული. ქალაქის სიახლოვეს მდებარეობს ჰერვი-ბეის აეროპორტი. 2006 წლის აღწერის მონაცემებით ქალაქის მოსახლეობა შეადგენს 41 225 ადამიანს, ამ მაჩვენებლით მას სახელმწიფოს მასშტაბით 29–ე ადგილი უკავია. მოსახლეობის საშუალო სიმჭიდროვე 1 კმ²-ზე შეადგენს 17,50 ადამიანს. ჰერვი-ბეის ფართობია 2356 კმ². ყველაზე ცხელი თვეებია იანვარი და თებერვალი, ხოლო ყველაზე ცივი — ივლისი და აგვისტო. ატმოსფერული ნალექების საშუალო წლიური რაოდენობა შეადგენს 1061,6 მმ-ს. ოსუკი, იაპონია ლეშანი, ჩინეთი. ვიკისაწყობში არის გვერდი თემაზე: ჰერვი-ბეი Fraser Coast Regional Council Old Hervey Bay City Council Website დაარქივებული 2006-03-02 საიტზე Wayback Machine. Homepage for The Oceania Project. Humpback Whale Research Expedition, Hervey Bay, Queensland, Australia ↑ მოსახლეობის აღწერა (2006 წელი)[მკვდარი ბმული]
იფსუიჩი (კუინზლენდი)

იფსუიჩი (ინგლ. Ipswich) — ქალაქი ავსტრალიაში, მდებარეობს ქვეყნის აღმოსავლეთ ნაწილში, კუინზლენდის შტატში. 2011 წლის მონაცემებით მისი მოსახლეობა შეადგენს 166 904 ადამიანს. მოსახლეობის საშუალო სიმჭიდროვე კმ²-ზე 138,69 ადამიანია. იფსუიჩის ფართობი შეადგენს 1203,4 კმ²-ს. იფსუიჩი 40 კილომეტრითაა დაშორებული შტატის ადმინისტრაციულ ცენტრ ბრიზბენს. მდებარეობს ზღვის დონიდან 50 მეტრზე. ტასმანიის ზღვის სანაპიროდან მდებარეობს 50 კილომეტრში. იფსუიჩის ყველაზე ცხელი თვეებია დეკემბერი და თებერვალი, ყველაზე ცივი ივლისი და აგვისტო. ნალექების ყოველწლიური რაოდენობაა 876.6 მმ. ვიკისაწყობში არის გვერდი თემაზე: იფსუიჩი (კუინზლენდი) Travel article on Ipswich City Council website Independently run information site დაარქივებული 2006-12-05 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2016-06-07. ციტირების თარიღი: 2015-02-22.
ლოგანი (ქალაქი)

ლოგანი (ინგლ. Logan) — ქალაქი ავსტრალიაში. მდებარეობს ქვეყნის აღმოსავლეთ ნაწილში, კუინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 278 050 ადამიანს. ფართობი — 913 კმ². ლოგანი შტატის ადმინისტრაციულ ცენტრ ბრიზბენიდან დაშორებულია 21 კილომეტრით და მოქცეულია ამავე ქალაქის აგლომერაციაში. ქალაქ ლოგანის მერია პამ პარკერი. ქალაქში ჩამოედინება მდინარე ლოგანი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. Travel article on Ipswich City Council website Independently run information site დაარქივებული 2006-12-05 საიტზე Wayback Machine. ↑ მოსახლეობის აღწერა (2011 წელი). დაარქივებულია ორიგინალიდან — 2016-04-30. ციტირების თარიღი: 2015-02-22.
მაკაი (ავსტრალია)

მაკაი (ინგლ. Mackay) — ქალაქი ავსტრალიაში. მდებარეობს ქვეყნის აღმოსავლეთ ნაწილში, კუინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 74 219 ადამიანს, ავსტრალიის ქალაქებს შორის მოსახლებობის მიხედვით ამ ქალაქს 21–ე ადგილი უკავია. მაკაი შტატის ადმინისტრაციულ ცენტრ ბრიზბენიდან დაშორებულია 972 კილომეტრით, ქალაქ კერნზიდან 737 კილომეტრით. მდებარეობს ზღვის დონიდან 10 მეტრზე. ქალაქი მაკაი დაარსდა 1862 წელს, ქალაქის სტატუსი კი მიიღო 1903 წელს. იგი გაშენებულია ტასმანიის ზღვის სანაპიროზე. ყველაზე ცხელი თვეებია დეკემბერი და თებერვალი, ყველაზე ცივი — ივლისი და აგვისტო. ყოველწლიური ნალექების რაოდენობა შეადგენს 1533.4 მმ-ს. ვიკისაწყობში არის გვერდი თემაზე: მაკაი (ავსტრალია) Mackay Region website Mackay City Council Mackay Port Authority FallingRain Map - elevation = 1m ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-20.
დურესი

დურესი (ალბ. Durrës, Durrësi; ბერძ. Δυρράχιο; იტალ. Durazzo) — უძველესი და დიდი ეკონომიკური მნიშვნელობის ქალაქი ალბანეთში. მდებარეობს ტირანადან დასავლეთით 33 კმ-ზე. 2008 მონაცემებით მოსახლეობა შეადგენს 246 401 კაცს. სტამბოლი, თურქეთი პრიშტინა, კოსოვო პრიზრენი, კოსოვო ბარი, იტალია ულცინი, მონტენეგრო სალონიკი, საბერძნეთი (2012 წლის 5 აპრილიდან) ↑ Sister Cities of Istanbul. დაარქივებულია ორიგინალიდან — 17 იანვარი 2010. ციტირების თარიღი: 1 July 2009. ↑ Erdem, Selim Efe (1 July 2009). „İstanbul'a 49 kardeş“ (Turkish). Radikal. ციტირების თარიღი: 22 July 2009. ციტატა: „49 sister cities in 2003“ ↑ Kryebashkiaku i Durrësit Vangjush Dako dhe kryebashkiaku i Selanikut Yiannis Boutaris nënshkruajnë një marrëveshje binjakëzimi midis dy qyteteve დაარქივებული 2013-05-26 საიტზე Wayback Machine. , Municipality of Durrës, 2012-04-05 (in Albanian) ვიკისაწყობში არის გვერდი თემაზე: დურესი Durrës, ტურისტული მეგზური ვიკივოიაჟზე დურესის ოფიციალური მეგზური დურესის რუკა დაარქივებული 2014-05-14 საიტზე Wayback Machine. დურესის მუნიციპალიტეტი (ალბანური)
მერიბორო (კუინზლენდი)

მერიბორო (ინგლ. Maryborough) — ქალაქი ავსტრალიაში, მდებარეობს აღმოსავლეთ ავსტრალიაში, კუინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 21 777 ადამიანს. მერიბორო 256 კილომეტრითაა დაშორებული შტატის ადმინისტრაციულ ცენტრ ბრიზბენს, ქალაქ ბანდაბერგს 114 კილომეტრით. მერიბორო დაარსდა 1847 წელს. ქალაქი გაშენებულია ტასმანიის ზღვის სანაპიროზე. ყველაზე ცხელი თვეებია იანვარი და თებერვალი, ხოლო ყველაზე ცივი — ივლისი და აგვისტო. ნალექების ყოველწლიური რაოდენობა შეადგენს 1155,6 მმ-ს. ვიკისაწყობში არის გვერდი თემაზე: მერიბორო (კუინზლენდი) მერიბორო (ინგლისური) ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-22.
ლეო VIII

ლეო VIII (ლათ. Leo Octavus) (დ. ???, რომი — გ. 965, რომი), რომის პაპი 963-965 წლებში. დაიბადა რომში, პაპის ტახტზე ავიდა საღვთო რომის იმპერატორ ოტო I დიდის მხარდაჭერით.
მაუნტ-აიზა

მაუნტ-აიზა (ინგლ. Mount Isa) — ქალაქი ავსტრალიაში. მდებარეობს ქვეყნის ჩრდილო-აღმოსავლეთ ნაწილში, კუინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 20 570 ადამიანს. მაუნტ-აიზა 1830 კილომეტრითაა დაცილებული შტატის ადმინისტრაციულ ცენტრ ბრიზბენს, ხოლო 904 კილომეტრით დაცილებულია ქალაქ ტაუნსვილს. ქალაქი მაუნტ-აიზა დაარსდა 1923 წელს, ქალაქის სტატუსი კი მიენიჭა 1968 წელს. ქალაქი მდებარეობს უდაბნოების ტერიტორიაზე, მაუნტ-აიზასთან მდებარეობს ტბა მონდარა. ქალაქიდან 155 კილომეტრში მდებარეობს კუინზლენდის და ჩრდილოეთი ტერიტორიის ოფიციალური საზღვარი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების ყოველწლიური რაოდენობა საკმაოდ დაბალია და შეადგენს 454.3 მმ-ს. მაუნტ-აიზა მაუნტ-აიზა მაუნტ-აიზას საბჭო Mount Isa Mines დაარქივებული 2009-10-01 საიტზე Wayback Machine. AFL Mount Isa ↑ მოსახლეობის აღწერა (2011 წელი). დაარქივებულია ორიგინალიდან — 2016-05-04. ციტირების თარიღი: 2015-02-22.
კეიკო მაცუი

კეიკო მაცუი (იაპონ. 松居慶子?) (დ. 26 ივლისი 1961) — იაპონელი პიანისტი და კომპოზიტორი, ნიუ ეიჯის და ჯაზის ჟანრების შემსრულებელი. კეიკო მაცუი დაიბადა 1963 წლის26 ივლისს ტოკიოში. ხუთი წლის ასაკში პიანინოსა და მუსიკის შესწავლა დაიწყო. 1992 წელს მეგობრებთან ერთად დააარსა ჯგუფი Cosmos, ჯგუფთან ერთად შვიდი ალბომი ჩაწერა, ჯეზ ფიუჟენის, იგივე ჯაზ როკის სტილში. მეუღლე — კაძი მაცუი, პროდიუსერი, კეიკოსთან მუშაობს. 1999 წელს Oasis Awards-ის ცერემონიალზე კეიკომ წლის საუკეთესო ჯაზის არტისტის ტიტული მიიღო. სოლო ალბომები A Drop of Water (Passport, 1987, აგრეთვე გამოვიდა 1993 და 2003 წლებში, თითო დამატებითი კომპოზიციით) Under Northern Lights (MCA, 1989) No Borders (MCA, 1990) Night Waltz (Sin-Drome, 1991) Cherry Blossom (White Cat, 1992) Doll (White Cat, 1994) Sapphire (White Cat, 1995) Dream Walk (Countdown, 1996) A Gift of Hope (Unity, 1997) Keiko Matsui Collection (GRP, 1997) Full Moon and the Shrine (Countdown, 1998) Keiko Matsui Live (Countdown, 1999) Best Selection (Pione, 1999) Whisper from the Mirror (Countdown, 2000) Glance of the Past (Countdown, 2001) The Wind and the Wolf (Pione, 2000) Hidamari no Ki (2000) anime soundtrack (Planet Joy 2002) Deep Blue (Narada, 2001) A Gift of Life (Narada, 2001) The Ring (Narada, 2002) Live in Tokyo (Sony/Columbia, 2002) Spring Selection (Sony/Columbia, 2003) The Piano (Narada, 2003) White Owl (Narada, 2003) Wildflower (Narada, 2004) The Very Best of Keiko Matsui (GRP, 2004) Summer Selection (Sony/Columbia, 2004) Walls of Akendora (Narada, 2005) Moyo (Heart & Soul) (Shout! Factory, 2007) The Road... (Shanachie, 2011) Soul Quest (Shanachie, 2013) Live in Tokyo (Shanachie, 2015) Journey to the Heart (Shanachie, 2016) კეიკო მაცუის ოფიციალური საიტი კეიკო მაცუი AllMusic-ზე
ლეო VII

ლეო VII (ლათ.: Leo Septimus) (დ. უცნობია, რომი — გ. 13 ივლისი 939, რომი) — რომის პაპი 936-939 წლებში. პორნოკრატიის პერიოდის პაპი. ენციკლოპედია „ბრიტანიკა“
ჩემი მეზობელი ტოტორო

ჩემი მეზობელი ტოტორო (იაპონ. となりのトトロ?) — Studio Ghibli-ს და ჰაიაო მიაძაკის სრულმეტრაჟიანი ანიმე, რომელიც იაპონიაში გამოვიდა 1988 წელს. სიუჟეტის მიხედვით პროფესორის ორი შვილი ისვენებს აგარაკზე. ორივეს წარმოსახვაში ჩნდება რამდენიმე საყვარელი, ფუმფულა არსება. ფილმს 1988 წელს მიღებული აქვს ანიმე ფესტივალის Animage გრანპრი. მთავარი გმირის, გიგანტური ტოტოროს იმიჯი იაპონიაში თავისი პოპულარობით უტოლდება სხვა ქვეყნებში მიკი მაუსის პოპულარობას. შეგიძლიათ იხილოთ მედიაფაილები თემაზე „ჩემი მეზობელი ტოტორო“ ვიკისაწყობში. „ჩემი მეზობელი ტოტორო“ — კინოფილმების ინტერნეტ-მონაცემთა ბაზა (ინგლისური) „ჩემი მეზობელი ტოტორო“ — Allmovie-ზე „ჩემი მეზობელი ტოტორო“ — Rotten Tomatoes ინფორმაცია საიტზე Nausicaa.net
დანიელე ბონერა

დინიელე ბონერა (იტალ. Daniele Bonera; დ. 31 მაისი, 1981; ბრეშა, იტალია) — ყოფილი იტალიელი ფეხბურთელი, რომელიც უკანასკნელად თამაშობდა ესპანეთის პრიმერა დივიზიონის კლუბ „ვილიარეალში“, ცენტრალური მცველი პოზიციაზე. დაიბადა 1981 წლის 31 მაისს, იტალიაში ქალაქ ბრეშაში. თავისი პროფესიონალური კარიერა მან დაიწყო „ბრეშაში“ 1999 წელს, მას პირველივე სეზონში შეეძლო გადასულიყო სერია A-ში. 2000 წელს ის გახდა გუნდის სასტარტო შემადგენლობის ფეხბურთელი და გაატარა გუნდში ორი სეზონი და ითამაშა 60 მატჩი. 2002 წელს ბონერა გადავიდა „პარმაში“. ამ კლუბის შემადგენლობაში ბონერამ გაატარა 4 სეზონი, ითამაშა 139 მატჩი და გაიტანა 1 გოლი. ის „მილანში“ 2006 წლიდან გამოდის. იტალიურ გაზეთებთან ინტერვიუებში დანიელე აცხადებდა რომ, „მილანში“ გადასვლა მისთვის სიურპრიზი იყო: „როდესაც მე გავიგე ამ ტრანსფერის შესახებ მე შოკში ვიყავი, გამოტყდა „პარმას“ ყოფილი მცველი. ასეთ შეგრძნებას შენ მაშინ ცდი, როდესაც ხედავ სუფთა ცაზე ელვას. როდესაც მე დამირეკა ჩემმა აგენტმა და მითხრა ამ ტრანსფერის შესახებ, თავიდან მეგონა რომ, ისე მე დამცინოდა. ეს ტრანსფერი ჩემი ოცნება იყო.“ მილანი იტალიის ჩემპიონი: 2010/11 იტალიის სუპერთასი: 2011 ჩემპიონთა ლიგა: 2006/07 უეფა-ს სუპერთასი: 2007 მსოფლიო საკლუბო ჩემპიონატი: 2007 იტალია ევროპის 21 წლამდელთა ჩემპიონატის ოქროს მედალოსანი: 2004 ზაფხულის ოლიმპიადის ბრინჯაოს მედალოსანი: 2004 მე-4 კლასი / ოფიცერი: Ufficiale Ordine al Merito della Repubblica Italiana: (2004) დანიელე ბონერა — ფიფას ჩანაწერი[დაარქივებული] პროფილი ვილიარეალის ოფიციალურ საიტზე დაარქივებული 2016-12-20 საიტზე Wayback Machine. (ინგლისური) (ესპანური) პროფილი Transfermarkt-ზე (ინგლისური) პროფილი Soccerway-ზე (ინგლისური)
ლუკა ანტონინი

ლუკა ანტონინი (იტალ. Luca Antonini) — ყოფილი იტალიელი ფეხბურთელი, რომელიც თამაშობდა მცველის პოზიციაზე. დაიბადა 1982 წლის 4 აგვისტოს მილანში, იტალიაში. ანტონინიმ პროფესიული კარიერა დაიწყო „მილანის“ ახალგაზრდულ გუნდში. ახალგაზრდული სკოლის დამთავრების შემდეგ იჯარით გაუშვეს „პადოვაში“, შემდეგ — „პრატოში“ (სერია C) და შემდეგ კი „ანკონაში“ (სერია B). 2003 წელს გადავიდა „სამპდორიაში“. მისი დებიუტი სერია A ში შედგა 13 დეკემბერს „პერუჯას“ წინააღმდეგ. 2004 წელს იგი „სამპდორიიდან“ იჯარით გადავიდა „მოდენაში“. შემდეგ „პესკარაში“ (2005), „არეცოში“ (2005—2006), „სიენასა“ (2006-2007) და „ემპოლში“ (2007-2008). 2008-2013 წლებში ასპარეზობდა „მილანში“, 2013-2015 წლებში — „ჯენოში“, 2015 წელს — „ასკოლიში“. 2016 წელს იჯარით გადავიდა „ლივორნოში“, ხოლო იმავე წელს კვლავ „პრატოში“ დაბრუნდა, სადაც დაასრულა კიდეც საფეხბურთო კარიერა. მილანი სერია A (1): 2010–11 იტალიის სუპერთასი (1): 2011 შეგიძლიათ იხილოთ მედიაფაილები თემაზე „ლუკა ანტონინი“ ვიკისაწყობში. ლუკა ანტონინი — Transfermarkt ლუკა ანტონინი — Soccerway ლუკა ანტონინი — ESPN FC International caps — FIGC.it (იტალიური) ↑ Luca Antonini. acmilan.com. Associazione Calcio Milan. ციტირების თარიღი: 10 თებერვალი, 2010. ↑ Luca Valdiserri (17 June 2003). „Chievo costretto a cedere Roma e Inter all' attacco“. Corriere della Sera (Italian). ციტირების თარიღი: 10 February 2010. ↑ „Comunicato ufficiale A.C. Milan“. acmilan.com (Italian). Associazione Calcio Milan. 9 June 2008. დაარქივებულია ორიგინალიდან — 11 June 2008. ციტირების თარიღი: 10 February 2010. ↑ L. Antonini. Soccerway. ციტირების თარიღი: 23 ნოემბერი, 2016.
დევი

დევი — ბოროტი სული ქართულ მითოლოგიასა და ფოლკლორში. დევები თმით დაფარული ზოომორფული არსებები არიან რქებით და მრავალი თავით (სამიდან ასამდე). თავების რიცხვის ზრდასთან ერთად მათი ძალაც მატულობს. მოკვეთილი თავის ადგილზე ახალი ამოდის. დევები მიწისქვეშეთში ცხოვრობენ, მაგრამ შეიძლება მიწაზეც ცხოვრობდნენ და სასახლეებსა და სიმდიდრესაც ფლობდნენ. ჩვეულებრივ, ერთად ცხოვრობს შვიდი-ცხრა ძმა დევი. დევები მესაქონლეობას და ნადირობას მისდევენ, იტაცებენ და ატყვევებენ ლამაზ ქალებს. საქართველოს მთიელებში დევი მჩაგვრელის და დამმონებლის სინონიმის როლში გვევლინება, მათ ებრძვიან ადგილობრივი ღვთაებები. დევების ქალური პერსონიფიკაციები ნაკლებად ბოროტები არიან, ისინი იფარებენ მომხდურებს და იცავენ მათ თავისი კაციჭამია შვილებისაგან. დევი აგრეთვე, ქართული ხალხური ზღაპრების პოპულარული პერსონაჟი, ადამიანის მსგავსი ფანტატისკური არსება, ტანად დიდი და ღონიერი, ზოგჯერ მრავალთავიანი. განასახიერებს უმთავრესად ბოროტ ძალას. დევი მზეთუახავებს იტაცებს და ქვესკნელში ან ზესკნელში მალავს. ბევრი ზღაპრის გმირი გონებაჩლუნგ დევს ჯაბნის და კლავს. ქართულში დამკვიდრებული სიტყვა „დევი“ ინდოევროპული წარმოშობისა უნდა იყოს. ავესტურში გვხვდება daēuua და და მას ბოროტი ღვთაების მნიშვნელობა აქვს. ამავე სიტყვას ვხვდებით სანსკრიტში „დევა“ (სანსკრ. देव). აქ ეს სიტყვა ღვთაებრივის შინაარსისაა და გამოიყენება ინდუიზმის კეთილი ღვთაებების აღსანიშნავად. ინდურ მითოლოგიაში დევებს ასურები უპირისპირდებიან. შებრუნებული ვითარებაა ზოროასტრიზმში, აქ კეთილი ღვთაებანი არიან აჰურები (შდრ. სანსკრიტის „ასურა“), ხოლო ბოროტი - დევები. ამასთან, ქართული „დევი“ სახელობითი ბრუნვის ნიშნის გამო ემსგავსება სანსკრიტის „დევი“-ს (სანსკრ. देवी), რაც სანსკრიტში მდედრობითი სქესის სიტყვაა და ქალღმერთთა აღსანიშნავად გამოიყენება (მაგალითად, პარვატი, ლაკშმი, კალი და სხვა). ბაყბაყ-დევი ბეღელა საცერა თვალსაცერა დოლაბა თავდოლაბა ცალრქა ბაყბაყ-დევი ქაჯი ჩაჩავა მ., ენციკლოპედია „საქართველო“, ტ. 2, თბ., 2012. კიკნაძე ზ., ქართული მითოლოგია, თბილისი: ბაკმი, 2007. — გვ. 69-70, ISBN 978-99940-27-10-1. ჩაჩავა მ., სპარსულ-ქართული ფოლკლორული ურთიერთობიდან, კრ.: ლიტერატურული ურთიერთობანი, [ტ.] 3, თბ., 1972; ოჩიაური თ., მითოლოგიური გადმოცემები აღმოსავლეთ საქართველოს მთიანეთში, თბ., 1967; ჩიქოვანი მ., მიჯაჭვული ამირანი, თბ., 1947. ვიკისაწყობში არის გვერდი თემაზე: დევი დევები — Saunje.ge ↑ 1.0 1.1 Stausberg, Michael (2002), Die Religion Zarathushtras, Vol. 1, 2 Stuttgart: Kohlhammer ↑ 2.0 2.1 Monier Monier-Williams, A Sanskrit-English Dictionary Etymologically and Philologically Arranged to cognate Indo-European Languages, Motilal Banarsidass, გვერდი 492.
მატიე ფლამინი

მატიე ფლამინი (ფრანგ. Mathieu Flamini; დ. 7 მარტი 1984, მარსელი, საფრანგეთი) — ფრანგი ნახევარმცველი, რომელიც ამჟამად იტალიურ „მილანში“ გამოდის. მატიემ კარიერა მშობლიურ მარსელში დაიწყო და ადგილობრივი „მარსელის ოლიმპიკის“ ახალგაზრდულ გუნდში ჩაირიცხა. ძირითად გუნდში მისი დებიუტი 2003 წლის 20 დეკემბერს შედგა, იმ მატჩში „მარსელმა“ „ტულუზა“ 1-0 დაამარცხა. ამ სეზონში ფლამინიმ იმდენი მოახერხა, რომ ძირითად გუნდთან ერთად 14 მატჩში მიიღო მონაწილეობა. მან მსოფლიო ყურადღება უეფას თასის ნახევარფინალში მიიქცია, როდესაც მისმა გუნდმა „ნიუკასლ იუნაიტედი“ დაამარცხა და ფინალში გავიდა. მატიემ გადამწყვეტ მატჩშიც კარგად ითამაშა, მაგრამ ეს არასაკმარისი აღმოჩნდა და „მარსელი“ „ვალენსიასთან“ დამარცხდა, ანგარიშით 0-2. ის საკმაოდ ახალგაზრდა იყო, ამიტომ გუნდმა არ შესთავაზა მას ხანგრძლივი კონტრაქტი. 2004 წლის 23 ივლისს მატიეს პროფესიონალური კონტრაქტი პრემიერ-ლიგის დიდი ოთხეულის წევრმა, „არსენალმა“, გაუფორმა. მისი დებიუტი იმავე წლის 15 აგვისტოს შედგა, როდესაც „მეთოფეებმა“ „ევერტონი“ გაანადგურეს 4-1. იმ სეზონში ფლამინიმ ძირითადში მატჩი 9-ჯერ დაიწყო, 12-ჯერ კი შეცვლაზე შევიდა. მომდევნო სეზონში დიდი ტრავმიანობის (გუნდს გამოაკლდნენ: ეშლი კოული, გაელ კლიშე, პასკალ ციგანი, ლორენი და კერეა გილბერტი) გამო დაცვითი სტილის ნახევარმცველ ფლამინის მარჯვენა მცველად მოუწია თამაში. მან იმ წლის ყველაზე მნიშვნელოვან მატჩშიც მიიღო მონაწილეობა. ჩემპიონთა ლიგის ფინალში „ბარსელონას“ წინააღმდეგ ის 76-ე წუთზე შევიდა მინდორზე. მომავალი სეზონიც საკმაოდ წარმატებული გამოვიდა მისთვის, მან ძალიან კარგი დუეტი შექმნა სესკ ფაბრეგასთან. მაგრამ ეს წელი ბოლო გამოდგა მის ლონდონურ კარიერაში. მისი ბოლო ინგლისური სიტყვები კი ასეთი იყო: „არსენალი ჩემს გულშია და ის მუდამ იქ დარჩება! მე ყოველთვის არსენალის დიდ ფანატად დავრჩები და წასვლა ადვილი ნამდვილად არაა“. „მილანში“ ფლამინი 2008 წლის 5 მაისს გადავიდა და „არსენალი“ მის სანაცვლოდ 4 წლის განმავლობაში 5.6 მილიონს იღებდა. მატიემ 84 ნომერი აირჩია. სერია A-ში მისი დებიუტი 2008 წლის 30 აგვისტოს შედგა და როსონერიმ ის მატჩი „ბოლონიასთან“ დათმო 1-2. სეზონის პირველი ნახევარი არცთუ ისე წარმატებული გამოდგა მატიესთვის, მაგრამ მეორე ნახევარში მას ისევ ტრავმიანობამ უშველა, „მილანს“ მარცხენა ფლანგზე აღარავინ დარჩა, ამიტომაც ჯანლუკა ძამბროტამ მარცხნივ გადაინაცვლა, მარჯვენა ფლანგი კი ფლამინის ჩააბარა. 2009-2010 წლების სეზონში მან ნომერი შეიცვალა და გუნდიდან წასულ ემერსონს 5-ნომრიანი მაისური ჩამოართვა. ფლამინი ნაკრებში პირველად რაიმონ დომენეკმა მიიწვია ამხანაგური მატჩისთვის არგენიტინის წინააღმდეგ. მისი სანაკრებო დებიუტი კი 2007 წლის 16 ნოემბერს შედგა ამხანაგურ მატჩში მაროკოს წინააღმდეგ.